laion/Wikipedia-Exotic huggingface dataset:
ბურიატები

ბურიატები (ბურ. Буряад) — ბურიატიის მკვიდრი მოსახლეობა. ცხოვრობენ აგრეთვე რუსეთის ჩიტის ოლქის აგის ბურიატთა ავტონომიურ ოკრუგში, ირკუტსკის ოლქის უსტ-ორდის ბურიატთა ავტონომიურ ოკრუგში და ამ ოლქების ზოგ სხვა რაიონში; მონღოლეთის რესპუბლიკის ჩრდილოეთ ნაწილში და ჩინეთის ჩრდილოეთ-დასავლეთ რაიონებში. ბურიატების რაოდენობა 2010 წლისათვის 620 000 ათ. კაცს აღწევდა. ანთროპოლოგიური ნიშნებით მონღოლოიდურ რასას ეკუთვნიან. ლაპარაკობენ ბურიატულ ენაზე. ბურიატების ძველი რელიგიაა შამანიზმი, რომელიც იმიერბაიკალეთში ლამაიზმმა შეცვალა. დასავლეთ ბურიატები ფორმალურად მართლმადიდებლებად ითვლებოდნენ. XVII საუკუნეში რამდენიმე ტომობრივ ჯგუფად იყოფოდნენ. მათი ერთ ხალხად ჩამოყალიბება ძირითადად XVII საუკუნის ბოლოსა და XVIII საუკუნეში დამთავრდა. ეს პროცესი დააჩქარა რუსეთის შემადგენლობაში შესვლამ, რასაც შედეგად მოჰყვა ტომების სოციალურ-ეკონომიკური გაერთიანება. უფრო გვიან ბურიატების ეთნოგენეზში მონაწილეობა მიიღეს მონღოლების ნაწილებმა და ევენკების ზოგიერთმა გვარმა. XVIII-XIX საუკუნეებში ინტენსიურად გავრცელდა მიწათმოქმედება. ქართული საბჭოთა ენციკლოპედია, ტ. 2, თბ., 1977. — გვ. 577. ↑ Михайлов Т. М. Буряты // Народы и религии мира. Энциклопедия. Главный редактор В. А. Тишков. — М.: Научное издательство «Большая Российская энциклопедия», 1998
ძვ. წ. 386

ვიკისაწყობში არის გვერდი თემაზე: ძვ. წ. 386 ანტალკიდას ზავის მეშვეობით სპარტელთა შემოტევებისგან დასვენებული სპარსეთი კვიპროსსა და ეგვიპტეში სიტუაციას აწყნარებს. დიონისე I სირაკუზელის ძალაუფლება სირაკუზიდან ადრიატიკის ზღვამდე იზრდება. ტირანი შორეულ ჩრდილოეთში ეტრუსკების ქალაქ ჰადრიაში კოლონიის დაარსებას გეგმავს. ჟაოს სამეფოში ქალაქი ჰანდანი დააარსეს. არისტოფანე — ბერძენი დრამატურგი (დ. ძვ. წ. 456 წ.)
ნაურუს ჰიმნი

ნაურუს ჰიმნის (ნაურულად: „Nauru Bwiema“, ნაურუ ჩვენი სამშობლო) ტექსტის ავტორია მარგარეტ ჰენდრი, ხოლო მუსიკისა - ლოურენს ჰენრი ჰიქსი. ჰიმნი დამტკიცდა 1968 წელს. Nauru bwiema, ngabena ma auwe Ma dedaro bwe dogum, mo otata bet egom. Atsin ngago bwien okor ama bagadugu, Epoa ngabuna ri nan orre bet imur. Ama memag ma nan epodan eredu won engiden Miyan aema ngeiyin ouge, Nauru eko dogin! ნაურუ ჩვენი სახლია, ჩვენ გვიყვარხარ შენ. ჩვენ ვლოცულობთ შენთვის დიდება შენს სახელს. ხანია შენ ხარ სამშობლო ჩვენი წინაპრების, და იქნები ახალი თაობისთვის. ჩვენ ვადიდებთ შენს დროშას და ჩვენ ვამბობთ: ნაურუ არის ყველაფერი. ინფორმაცია.
აბულ-ჰეიჯა იბნ-ჯაფარი

აბულ-ჰეიჯა იბნ-ჯაფარი — თბილისის საამიროს ამირა სავარაუდოდ 1045-1062 წლებში. იგი იყო ჯაფარ იბნ-ალის შვილი, რომელიც თავის ძმა მანსურთან ერთად იბრძოდა თბილისის დასაკუთრებისათვის. მისი მმართველობის დროს 1046 წელს თბილელმა ბერებმა ქალაქი სამმართველოდ გადასცეს ბაგრატ IV-ს. თუმცა ფეოდალთა ღალატის გამო მალე დაკარგა. 1062 წლიდან ქალაქს კვლავ თბილელი ბერები განაგებდნენ. თბილისის საამირო საქართველოს მმართველები საქართველოს ისტორია, ტ. I, თბ., 2008
სითილარაბი

სითილარაბი — თბილისის საამიროს ამირა 1068-1080 წლებში. ბაგრატ IV-მ ალფ-არსლანის საქართველოში მეორედ ლაშქრობის შემდეგ დაიკავა თბილისი და სამმართველოდ გადასცა დმანელ სითილარაბს, თბილისის ამირათა ნათესავს. სავარაუდოდ სითილარაბიც ჯაფარიანთა დინასტიის წარმომადგენელი იყო. მისი ამირობა გაგრძელდა დიდი თურქობის დაწყებამდე. თბილისის საამირო საქართველოს მმართველები საქართველოს ისტორია, ტ. I, თბ., 2008
მატანოს ტბა

მატანოს ტბა (ინდონ. Danau Matano) — ტექტონიკური წარმოშობის ტბა ინდონეზიაში, კუნძულ სულავესზე, ზღვის დონიდან 382 მ სიმაღლეზე. ფართობი 164,1 კმ². უდიდესი სიღრმე 590 მ. ინდონეზიის უღრმესი ტბა. მრავალი სახეობის ენდემური ფლორისა და ფაუნის ადგილსამყოფელია. სიღრმეებში წყალი უჟანგბადოა, თავისუფალია სულფატებისაგან, თუმცა მდიდარია რკინით. ტბაში გვხვდება მწვანე გოგირდოვანი ბაქტერიების პოპულაციები. ინდონეზიის ტბების სია მსოფლიოს უღრმესი ტბების სია მატანოს ტბა დაარქივებული 2014-03-05 საიტზე Wayback Machine.
ძვ. წ. 387

ვიკისაწყობში არის გვერდი თემაზე: ძვ. წ. 387 პლატონი ათენში პლატონის აკადემიას აარსებს, სადაც ძვ. წ. 347 წლამდე არისტოტელეს ასწავლის. დიონისე I სირაკუზელი ლუკანელთა დახმარებით თურიუმის, კროტონესა და ლოკრის ტერიტორიებს აოხრებს. რეგიუმის დაცემის შემდეგ დიონისე სამხრეთ იტალიის ბერძნული ტერიტორიების მმართველი ხდება და ყურადღება ადრიატიკისკენ გადააქვს. დიონისე I სირაკუზელის მოთხოვნით პლატონი სირაკუზს ტოვებს. იგი ათენში ბრუნდება. ბრენუსის ხელმძღვანელობით გალების შემოსევის შემდეგ რომის აღდგენა იწყება. იუპიტერის პატივსაცემად და იმის აღსანიშნავად, რომ გალებმა კაპიტოლიუმი ვერ აიღეს, მარკუს ფულიუს კამილუსი Ludi Capitolini-ს აწესებს.
ლუცერნის კანტონი

ლუცერნი (გერმ. Luzern) — კანტონი შვეიცარიაში. მდებარეობს ქვეყნის ცენტრალურ ნაწილში. დედაქალაქია ლუცერნი. 2010 წლის მონაცემებით, მოსახლეობა 377 610 ადამიანს შეადგენს. კანტონი დედაქალაქ ლუცერნის გარშემო არსებულ ტერიტორიებს მოიცავს, ზოგს ხელშეკრულებით შეყვანილს, ზოგს ძალის გამოყენებით და ზოგსაც ყიდვის გზით შემოერთებულს. შვეიცარიის კონფედერაციაში შევიდა 1332 წელს. კანტონის ტერიტორიას წყლით მდინარე როისი და კლიანე-ემე უზრუნველყოფს. გადაჭიმულია შვეიცარიის ალპების ჩრდილოეთ მთისწინეთში. უმაღლესი წერტილია ბრიანცერ-როთომი (2 350 მ). ტერიტორიის მთლიანი ფართობი 1 493 კმ²-ს შეადგენს. მიწის უდიდესი ნაწილი სოფლის მეურნეობისათვის გამოიყენება, რაც შემოსავლების ძირითადი წყაროა. ასევე განვითარებულია მრეწველობა. ყველაზე მნიშვნელოვანი სასოფლო-სამეურნეო პროდუქტებია ტექნიკური კულტურები, ხილი და მსხვილფეხა რქოსანი საქონელი. მრეწველობა მოიცავს ტექსტილს, სამანქანო მოწყობილობებს, ქაღალდს, ხე-ტყეს, თამბაქოსა და მეტალურგიულ საქონელს. უდიდესი მნიშვნელობა აქვს ტურიზმს. ლუცერნის კანტონი ერთგვარი კარიბჭეა ალპების კურირტებისაკენ მიმავალ გზაზე, ასევე მასზე გაივლის სატრანზიტო გადაზიდვები გერმანია-იტალიას შორის. ადმინისტრაციულად კანტონი 5 მუნიციპალიტეტად იყოფა. ოფიციალური საიტი (გერმანული) Public Records Office / State Archive (გერმანული) ოფიციალური სტატსიტიკა Geoportal დაარქივებული 2007-04-21 საიტზე Wayback Machine. (გერმანული) GIS ↑ Federal Department of Statistics. (2008)Ständige Wohnbevölkerung nach Staatsangehörigkeit, Geschlecht und Kantonen (Microsoft Excel). ციტირების თარიღი: November 5, 2008.
ნევშატელის კანტონი

ნევშატელი (ფრანგ. Neuchâtel) — კანტონი შვეიცარიის ფრანგულენოვან ნაწილში. დედაქალაქია ნევშატელი. 2010 წლის მონაცემებით, მოსახლეობა 172 021 ადამიანს შეადგენს, საიდანაც 38% პროტესტანტია, 31% კი კათოლიკე. ნევშატელის კანტონი იგივე სახელწოდების სამთავროსგან შეიქმნა, რომელიც შუა საუკუნეებში უმცროს ცერინგენს ეკუთვნოდა, XVI საუკუნეში იგი ლონგვილებს გადაეცა, მარია დე ნემურის სიკვდილის შემდეგ კი მას ჰოჰენცოლერნები დაეპატრონნენ. 1815 წელს სამთავრო შვეიცარიის კონფედერაციაში შევიდა, მაგრამ სრულუფლებიანი რესპუბლიკური მმართველობის ფორმა მხოლოდ ორმოცი წლის შემდეგ მოიპოვა. კანტონის ფართობი 803 კმ²-ს შეადგენს. მდებარეობს დასავლეთ შვეიცარიაში, ნევშატელის ტბის დასავლეთ ნაპირზე. ესაზღვრება საფრანგეთს (დასავლეთიდან). სამხრეთ-დასავლეთიდან ჩრდილო-აღმოსავლეთის მიმართულებით ტერიტორიას კვეთს იურის მთები. კანტონი განთქმულია თავისი ღვინითა და აბსენტით. ვენახები ნევშატელის ტბის ნაპირებზეა გაშენებული. მისდევენ მესაქონლეობას. აწარმოებენ საათებსა და ინტეგრირებულ სქემებს. ადმინისტრაციულად კანტონი 6 რაიონად იყოფა. ოფიციალური საიტი ოფიციალური სტატსიტიკა Neuchâtel and surroundings "Watch Valley" დაარქივებული 2010-05-23 საიტზე Wayback Machine. Portal Neuch.ch დაარქივებული 2005-09-24 საიტზე Wayback Machine. ↑ Federal Department of Statistics. (2004)Wohnbevölkerung nach Religion (Interactive Map). ციტირების თარიღი: 2009-01-15.
ნიდვალდენის კანტონი

ნიდვალდენი (გერმ. Nidwalden) — კანტონი შვეიცარიაში. მდებარეობს ქვეყნის ცენტრალურ ნაწილში. 2010 წლის მონაცემებით, მოსახლეობა 41 024 ადამიანს შეადგენს, საიდანაც 75,6% კათოლიკეა, 11,9% კი შვეიცარიის რეფორმაციული ეკლესიის მიმდევარია. ნიდვალდენი მეზობელ ობვალდენთან ერთად შვეიცარიის კონფედერაციას 1291 წელს შეუერთდა. კანტონს ჩრდილოეთით ლუცერნის ტბა ესაზღვრება, სხვა მიმართულებებით კი ურნერის ალპების ქედები. ტერიტორიის მთლიანი ფართობი 276,1 კმ²-ია, საიდანაც დასახლებული და სოფლის მეურნეობისთვის გამოსადეგია 40%. ტერიტორიის დაახლოებით 1/3 ტყეებს უკავია. XX საუკუნის ბოლომდე ნიდვალდენში ეკონომიკის დომინანტი სექტორი იყო სოფლის მეურნეობა. ხორცისა და ყველის ექსპორტი ძირითადად ჩრდილოეთ იტალიაში ხდებოდა. ბოლო წლებში, ნიდვალდენი მზარდად პოპულარული ადგილი გახდა საცხოვრებლად და სამუშაოდ, რასაც ძირითადად დაბალი გადასახადები და ცენტრალური მდებარეობა განაპირობებს ციურიხსა და მილანს შორის, ისევე როგორც თვალწარმტაცი ლანდშაფტი. მთიანი გეოგრაფიის წყალობით, კანტონში მნიშვნელოვანია ტურიზმის როლი. ტბა და მთები უამრავ ტურისტს იზიდავს, როგორც ზაფხულში, ისე ზამთარში. ბანალპზეეს ტბა შტანსერჰორნის მთა ოფიციალური საიტი (გერმანული) ოფიციალური სტატსიტიკა ↑ Federal Department of Statistics. (2008)Wohnbevölkerung nach Religion, nach Kantonen und Städten (Microsoft Excel). ციტირების თარიღი: 6 October 2008.
ძვ. წ. 388

ვიკისაწყობში არის გვერდი თემაზე: ძვ. წ. 388 დაიდგა არისტოფანეს კომედია პლუტოსი. სოკრატეს სიკვდილის შემდეგ პლატონი ათენს ტოვებს, რათა მეგარასა და ეგვიპტეს ეწვიოს, მოგზაურობს სირაკუზშიც, სადაც დიონისე I სირაკუზელის სიძის, დიონის მოწვევით ჩავიდა. თრასიბულე — ათენელი მხედართმთავარი და პოლიტიკური მოღვაწე
ობვალდენის კანტონი

ობვალდენი (გერმ. Obwalden) — კანტონი შვეიცარიაში. მდებარეობს ქვეყნის ცენტრალურ ნაწილში. დედაქალაქია ზარნენი. მოიცავს შვეიცარიის გეოგრაფიულ ცენტრს. 2010 წლის მონაცემებით, მოსახლეობა 35 585 ადამიანს შეადგენს, რომლის ძირითადი ნაძილი (92,3%) გერმანულენოვანია. მეზობელ ნიდვალდენის კანტონთან ერთად ობვალდენი შვეიცარიის კონფედერაციას 1291 წელს შეუერთდა. კანტონის ფართობი 490,5 კმ²-ია, რომლის 40,2% ტყითაა დაფარული. უმაღლესი წერტილია ურნერის ალპებში მდებარე მწვერვალი ტიტლისი (3 238 მ). შვეიცარიის კონფედერაციაში ობვალდენს ნახევრად კანტონის სტატუსი აქვს, რაც იმას ნიშნავს, რომ სრული კანტონის ყველა უფლება და მოვალეობა აქვს, მაგრამ შვეიცარიის ეროვნულ საბჭოში მხოლოდ ერთი დეპუტატის წარგზავნის უფლება გააჩნია. კანტონის ეკონომიკაში დომინირებს პატარა და საშუალო ზომის ბიზნესი. ბევრი მათგანი სპეციალიზდება მინიატურულ ძრავებზე, ხელოვნურ ბოჭკოზე, სამედიცინო აღჭურვილობასა და ნანოტექნოლოგიებზე. ასევე მნიშვნელოვანია მეტყევეობა, მასთან დაკავშირებული ბიზნესი და სოფლის მეურნეობა. თუმცა, ეკონომიკის მთავარი დარგია ტურიზმი, რაც უპირველესად განპირობებულია შვეიცარიის ალპებში ცენტრალური მდებარეობით. ქალაქი ზარნენი ქალაქი ენგელბერგი ჰაჰნენის მთის ხედი ენგელბერგიდან ოფიციალური საიტი (გერმანული) Obwalden.net (გერმანული) ოფიციალური სტატსიტიკა ↑ STAT-TAB Datenwürfel für Thema 40.3 - 2000 დაარქივებული 2013-08-09 საიტზე Wayback Machine. (გერმანული) accessed 2 February 2011
შვეიცარიის გეოგრაფიული ცენტრი

შვეიცარიის გეოგრაფიული ცენტრის კოორდინატებია 46°48′04″ ჩ. გ. 8°13′36″ ა. გ.﻿ / ﻿46.80111° ჩ. გ. 8.22667° ა. გ.﻿ / 46.80111; 8.22667 მდებარეობს ობვალდენის კანტონში, ზაკსელენის მუნიციპალიტეტში. წერტილი 1988 წელს მასის ცენტრით დაამტკიცა შვეიცარიის ტოპოგრაფიის ფედერალურმა ოფისმა (Swisstopo). ვინაიდან ეს წერტილი ძნელად მისადგომია, აღმნიშვნელი ქვა 500 მეტრით სამხრეთ-აღმოსავლეთით განათავსეს. ქვაზე არსებულ სტელაზე ყოველწლიურად „წლის შვეიცარიელის“ კონკურსში გამარჯვებულის გვარსა და სახელს მიაწერენ. Älggialp Sachseln Steinmanndli-Klub დაარქივებული 2018-04-12 საიტზე Wayback Machine.
ძვ. წ. 389

ვიკისაწყობში არის გვერდი თემაზე: ძვ. წ. 389 სპარტულმა საექსპედიციო ძალებმა მეფე აეგისილაე II-ს ხელმძღვანელობით კორინთოს ყურე გადაცურეს და აკარნანიას შეუტიეს. ელეპორუსის ბრძოლის შემდეგ დიონისე I სირაკუზელი კროტონეს იპყრობს. ჩუს სამთავროს პრემიერ-მინისტრი ვუ ცი თავის პირველ პოლიტიკურ, მუნიციპალურ და სამხედრო რეფორმებს იწყებს. ექსინე — ბერძენი სახელმწიფო მოხელე და ორატორი (გ. ძვ. წ. 314 წ.)
ირკუტსკის წყალსაცავი

ირკუტსკის წყალსაცავი (რუს. Иркутское водохранилище) — წყალსაცავი მდინარე ანგარაზე, რუსეთის ირკუტსკის ოლქში. მდებარეობს აღმოსავლეთ ციმბირში, ზღვის დონიდან 457 მ სიმაღლეზე. შეიქმნა 1956-1959 წლებში ირკუტსკის ჰესის კაშხლით. ზედაპირის ფართობი 154 კმ², სიგრძე 55 კმ, სიგანე 7 კმ. მდინარე ანგარის შეგუბებით ბაიკალის ტბის საშუალო მრავალწლიური დონე 1 მეტრით ამაღლდა. ირკუტსკის წყალსაცავის ნაპირზეა ქალაქი ირკუტსკი. არის ყურეები. მოიპოვება თევზი. ბაიკალი ირკუტსკის წყალსაცავი — სტატია დიდი რუსული ენციკლოპედიიდან (რუსული)
ძვ. წ. 390

ვიკისაწყობში არის გვერდი თემაზე: ძვ. წ. 390 18 ივლისი - რომაელების გალებთან მდინარე ალიასთან ბრძოლა. დასრულდა რომაელთა სასტიკი დამარცხებით რომი გალების ალყაში
ანზორ კიკნაძე

ანზორ კიკნაძე (დ. 26 მარტი, 1934, ბადიაური, საგარეჯოს რაიონი — გ. 17 ნოემბერი, 1977, თბილისი) — ქართველი და საბჭოთა ძიუდოისტი. XVIII ოლიმპიური თამაშების მესამე პრიზიორი (1964, ტოკიო), მსოფლიოს ჩემპიონატის მესამე პრიზიორი (1967), ევროპის ოთხგზის აბსოლუტური ჩემპიონი (1962, 64, 65, 66), ორგზის მეორე პრიზიორი (1967, 68), ევროპის ოთხგზის ჩემპიონი გუნდურ შეჯიბრებაში (1963, 64, 65, 66), სსრ კავშირის ხუთგზის ჩემპიონი სამბოში (1961-65), საქართველოს ხუთგზის აბსოლუტური ფალავანი ქართულ ჭიდაობაში (1959–62, 64). საბჭოთა კავშირის სპორტის დამსახურებული ოსტატი (1964). პირველი საბჭოთა ძიუდოისტი, რომელსაც სდო-ს წოდება მიენიჭა. დაიღუპა 1977 წელს ავტოკატასტროფაში. ოლიმპიური თამაშების ბრინჯაოს პრიზიორი:1964 (ტოკიო; +80კგ) მსოფლიო ჩემპიონატის ბრინჯაოს პრიზიორი: 1965 (რიო დე ჟანეირო; აბსოლუტური), 1967 (სოლტ ლეიქ სიტი; +93კგ) ევროპის ჩემპიონი: 1962 (ესენი; აბსოლუტური), 1963 (ჟენევა; გუნდური), 1964 (ბერლინი; აბსოლუტური), 1964 (ბერლინი; გუნდური), 1965 (მადრიდი; აბსოლუტური), 1965 (მადრიდი; გუნდური), 1966 (ლუქსემბურგი; აბსოლუტური), 1966 (ლუქსემბურგი; გუნდური) ევროპის ვიცე-ჩემპიონი: 1967 (რომი; აბსოლუტური), 1968 (ლოზანა; +93კგ) ევროპის ჩემპიონატის ბრინჯაოს პრიზიორი: 1967 (რომი; გუნდური) სსრკ ჩემპიონი სამბოში: 1961, 1962, 1963, 1964, 1965 საქართველოს აბსოლუტური ფალავანი ქართულ ჭიდაობაში: 1959, 1960, 1961, 1962, 1964 ანზორ კიკნაძის შედეგები 1964 წელს, ტოკიოს ოლიმპიადაზე: I წრე, ჯგუფი: იობ გუველეუ (ჰოლანდია) - მოგება I წრე, ჯგუფი: ჰერბერტ ნიმანი (გდრ) - მოგება 1/4-ფინალი: თავისუფალი იყო 1/2-ფინალი: ისაო ინოკუმა (იაპონია) - წაგება ვიკისაწყობში არის გვერდი თემაზე: ანზორ კიკნაძე ანზორ კიკნაძე — საქართველოს ეროვნული ოლიმპიური კომიტეტი ↑ ქრისტეფორე ნინიაშვილი. საქართველოს პარლამენტის ეროვნული ბიბლიოთეკა. ციტირების თარიღი: 24 სექტემბერი, 2021 ↑ Христофор Ниниашвили. sport-strana.ru. ციტირების თარიღი: 24 სექტემბერი, 2021 ↑ XVIII ოლიმპიური თამაშები 1964, 10-24 ოქტომბერი. ტოკიო, იაპონია. საქართველოს ოლიმპიელთა შედეგები.. საქართველოს ეროვნული ოლიმპიური კომიტეტი (25 ივნისი, 2012). ციტირების თარიღი: 24 სექტემბერი, 2021 ↑ ანზორ კიკნაძე. mematiane.ge. ციტირების თარიღი: 24 სექტემბერი, 2021
მსოფლიოს უღრმესი ტბების სია

ტბა — ხმელეთის ქვაბულში მოქცეული შენელებული წყალცვლის ბუნებრივი წყალსატევია. წარმოშობის მიხედვით გამოიყოფა: ტექტონიკური, ვულკანური, მყინვარული, ჩანაქცევი, ნაგუბარი, ანთროპოგენური და სხვა ტიპის ტბები. აქ მოცემულია მსოფლიოს უღრმესი ტბების სია. ↑ Lake Baikal is also the largest freshwater lake by volume. ↑ The Caspian Sea is generally regarded by geographers, biologists and limnologists as a huge inland salt lake. However, the Caspian's large size means that for some purposes it is better modeled as a sea. Geologically, the Caspian, Black, and Mediterranean seas are small oceans, remnants of the ancient Tethys. Politically, the distinction between a sea and a lake may affect how the Caspian is treated by international law. ↑ Lake Vostok in Antarctica is a subglacial lake with a depth ranging from 400 to more than 900 meters. ↑ *CECS, Depth sounding of Lake O'Higgins/San Martín დაარქივებული 2020-01-26 საიტზე Wayback Machine. ↑ Crater Lake in Oregon has a maximum depth of 594m, based on its USGS benchmark surface elevation of 1883m. The US National Park Service publishes different values (1881m for surface elevation, and 592m for the maximum depth). The technical basis of the values determined by the USGS is documented in თარგი:Closed access Bacon, C. R.; Gardner, J. V.; Mayer, L. A.; Buktenica, M. W.; Dartnell, P.; Ramsey, D. W.; Robinson, J. E. (2002). „Morphology, volcanism, and mass wasting in Crater Lake, Oregon“. GSA Bulletin. 114 (6): 675–692. doi:10.1130/0016-7606(2002)114<0675:MVAMWI>2.0.CO;2. ISSN 0016-7606. OCLC 4642976847 и 196656627. ციტირების თარიღი: 2013-07-08. no-break space character არის |id=-ში №40 პოზიციაზე (დახმარება) (ფასიანი რეგისტრაცია) ↑ 6.0 6.1 Murdie, Ruth E.; Pugh, David T.; Styles, Peter; Muñoz, Miguel (1999), „Heatflow, Temperature and Bathymetry of Lago General Carrera and Lago Cochrane, Southern Chile“, Extended Extracts of the Fourth International Symposium on Andean Geodynamics, Gottingen, Germany 04-06/10/1999, Paris: Institut de Recherche pour le Développement, pp. 539–542, http://horizon.documentation.ird.fr/exl-doc/pleins_textes/divers09-03/010022648.pdf ↑ Degens, E.T.; Wong, H.K.; Kempe, S.; Kurtman, F. (June 1984), "A geological study of Lake Van, eastern Turkey", International Journal of Earth Sciences (Springer) 73 (2): 701–734, , http://www.springerlink.com/content/x5285613642v3665/. წაკითხვის თარიღი: 2017-04-02 დაარქივებული 2009-06-16 საიტზე Wayback Machine.
ძვ. წ. 391

ვიკისაწყობში არის გვერდი თემაზე: ძვ. წ. 391 სალამისის მმართველი ევაგორას I სპარსელებს კვიპროსისთვის ებრძვის. ათენელებისა და ეგვიპტელების მხარდაჭერით ევაგორასი კვიპროსის დიდ ნაწილსა და ანატოლიის რამდენიმე ქალაზე ავრცელებს ძალაუფლებას. ათენელი გენერლის, იფიკრატესის ხელმძანელობით, თითქმის მთლიანად მსუბუქი შენაერთისა და პელასტებისგან (შუბის მტყორნცნელები) შემდგარი არმია ლიქაეუმთან მდგარ სპარტელთა პოლკს გადამწყვეტ ბრძოლაში ამარცხებს. ეს არის პირველი შემთხვევა, როდესაც მსუბუქად აღჭურვილი ქვეითები ჰოპლიტთა შენაერთს ამარცხებს. სირაკუზის ტირანი დიონისე I სირაკუზელი სამხრეთ იტალიის ბერძნულ ქალაქებზე ცდილობს ძალაუფლების გავრცელებას. იგი ალყაში აქცევს რეგიუმს, თუმცა წარუმატებლად. თიმბრონი — სპარტელი გენერალი მოძი — ჩინელი ფილოსოფოსი (მიახლოებითი თარიღი)
ძვ. წ. 392

ვიკისაწყობში არის გვერდი თემაზე: ძვ. წ. 392 მეფე არტაქსერქსე II აქემენიანთა იმპერიის გენერალლ სტრუტასს სარდისის სატრაპის სამართავად და ტირიბაზუსის შესაცვლელად გზავნის. სპარტაში ბერძნული ქალაქ-სახელმწიფოების მშვიდობიანი კონფერენცია გაიმართა. ათენელი ორატორი და პოლიტიკოსი ანდოკიდესი სამ კოლეგასთა ერთად სპარტასთან სამშვიდობო მოლაპარაკებებს იწყებს. კონფერენცია უშედეგოდ დასრულდა, ათენმა პირობები უარყო და ელჩები უკან გაიწვია. დიონისე I სირაკუზელი სიკელებსაც იმორჩილებს. კართაგენელთა მეორე ექსპედიცია სირაკუზს უტევს და ტირანი სიკელებთან კრავს კავშირს. კართაგენელთა არმია, რომელსაც მაგო ხელმძღვანელობს, მარცხდება, დიონისესთან ზავს დებს და კართაგენში ბრუნდება. ზავის პირობები დიონისესთვისაა ხელსაყრელი. ისოკრატე კუნძულ ქიოსზე რიტორიკის სკოლას აარსებს. კონონი — ათენელი გენერალი (მიახლოებითი თარიღი)
ესტლანდია

ესტლანდია — ჩრდილოეთ ესტონეთის ისტორიული სახელწოდება. XIII საუკუნის დამდეგს გერმანელმა და დანიელმა რაინდებმა დაიპყრეს; 1346—1561 წლებში ესტლანდია ეზელ-ვიკის საეპისკოპოსოში შედიოდა, ლივონიის კონფედერაციის დაშლის შემდეგ შვედეთის ფარგლებში მოექცა, ხოლო 1710 წელს რუსებმა დაიკავეს. 1783 წელს უკვე ესტლანდიის გუბერნიაა. თანამედროვე ესტონეთში ესტლანდიად მიიჩნევა ჰარიუმაას, რაპლამაას, იარვამაას, ლიაენემაას, იდა-ვირუმაას, ლიაენე-ვირუმაასა და ჰიიუმაას მხარეები. ისტორიის სხვადასხვა პერიოდში ტერმინი Estland გამოიყენებოდა შემდეგი მნიშვნელობით: დანიის სამფლობელო 1219—1346 წწ. თანამედროვე ჩრდილოეთი ესტონეთის ტერიტორიაზე. ლივონიის ორდენის სამფლობელო ლივონიისავე კონფედერაციაში 1346—1561 წწ. შვედეთის საკუთრება 1561—1721 წწ. ესტლანდიის გუბერნია რუსეთის იმპერიის შემადგენლობაში 1721—1914 წწ. ესტლანდიის ისტორია დაარქივებული 2012-07-19 საიტზე Wayback Machine.
ახალგაზრდა ქვრივი (ტელენოველა)

ახალგაზრდა ქვრივი (ესპ. La Viuda Joven) — ვენესუელური ტელენოველა, გადაღებულია 2011 წელს. სერიალის პრემიერა გაიმართა ვენესუელური ტელეკომპანია ვენევისიონის ეთერში. სერიალის შემქმნელი და იდეის ავტორია მარტინ ჰანი. ახალგაზრდა ქალი, ბარონესა ინმაკულადა ვონ პარკერი, ბრუნდება ვენესუელაში, რათა იპოვოს თავისი შვილი, რომელიც დაბადების შემდეგ დაკარგა. ინმაკულადას ცხოვრება საინტერესოა იმ მხრივაც, რომ მას გაურკვეველ ვითარებაში დაეღუპა სამი ქმარი, რომელთა მემკვიდრეობითაც გახდა მდიდარი და ძლიერი. მათი საიდუმლო სიკვდილის შემდეგ ის პოპულარიც ხდება და მეტსახელად შეარქვეს ახალგაზრდა ქვრივი. ფილმში ჩნდება იდუმალი მკვლელი, სახელად შავი ქვრივი (La Viuda Negra), რომელსაც შავი ტანისამოსი აცვია და თოჯინას ნიღაბი უკეთია. მკვლელობებიც, სწორედ, ამ ახალგაზრდა ქალის, ინმაკულადას ირგვლივ ხდება. მთავარი ეჭვმიტანილი კი თავად ინმაკულადა ვონ პარკერია. Chino & Nacho ft Luis Enrique - ¿Será que tengo la culpa? Immediate - "Empyrean Mercenaries" Immediate - "Prelude To Paradise" Immediate - "The Reluctant Warrior" Immediate - "Prometheus Rising" (ესპანური) ოფიციალური საიტი დაარქივებული 2012-07-01 საიტზე Wayback Machine.
საერთო ეროვნული კონგრესი

საერთო ეროვნული კონგრესი (არაბ. المؤتمر الوطني العام) — ლიბიის ერტპალატიანი საპარლამენტო ორგანო. აირჩიეს 2012 წლის 7 ივლისს. 8 აგვისტოს გარდამავალმა ეროვნულმა საბჭომ, რომელიც ქვეყანას მართავდა ლიბიის სამოქალაქო ომის დასრულების შემდეგ, ოფიციალურად გადასცა ხელისუფლება საერთო ეროვნულ კონგრესს. საერთო ეროვნულმა კონგრესმა უნდა დაამტკიცოს მინისტრთა კაბინეტი და შეიმუშაოს კონსტიტუციის პროექტი. საერთო ეროვნული კონგრესის ოფიციალური საიტი დაარქივებული 2012-08-10 საიტზე Wayback Machine. . ↑ ლიბიაში ასამბლეის ახალი თავმჯდომარე აირჩიეს ↑ National Forces Alliance sweeps party lists as election results finally announced, Libya Herald, 17 July 2012. ↑ Cousins, Michel (24 июля 2012). „National Congress to meet on 8 August: NTC“. Libya Herald. ციტირების თარიღი: 26 July 2012. შეამოწმეთ თარიღის პარამეტრი |date=-ში (დახმარება) ↑ „NTC to Transfer Power to Newly-Elected Libyan Assembly August 8“. Tripoli Post. 2 августа 2012. დაარქივებულია ორიგინალიდან — 7 აგვისტო 2012. ციტირების თარიღი: 4 August 2012. შეამოწმეთ თარიღის პარამეტრი |date=-ში (დახმარება) ↑ Esam Mohamed (8 августа 2012). „Libya's transitional rulers hand over power“. Boston.com. Associated Press. შეამოწმეთ თარიღის პარამეტრი |date=-ში (დახმარება)
მტკნარი წყალი

მტკნარი წყალი — დედამიწის ზედაპირზე გავრცელებული ბუნებრივი რესურსები, რომელიც გამოსაყენებლად ვარგისიანია. მტკნარ წყალს შეიცავს მყინვარული საფარი, მყინვარული გუმბათი, მყინვარი, ჭაობი, ტბორი, ტბა, მდინარე და სხვა გეოგრაფიული ობიექტი. როგორც წესი, დამახასიათებელია გახსნილი მარილების დაბალი კონცენტრაციები და სხვა საერთო მინერალიზაციის არსებობა. ზღვის წყლის საპირისპიროა. „მტკნარი“ ისეთ წყალს ეწოდება, რომლის მარილიანობა არ აღემატება 0,1 %-ს. პოლარულ რეგიონებში მდებარე მყინვარული მასივები და საერთოდ მყინვარები მცირე რაოდენობით შეიცავენ მტკნარ წყალს. მტკნარი წყლის მარაგის დაახლოებით 85-90% ყინულის სახით არის წარმოდგენილი. მისი წყარო შეიძლება იყოს ატმოსფეროს დანალექები, ნისლის, თოვლისა და წვიმის სახით. მტკნარი წყლის აღსანიშნავად, მარილიანი წყლისგან განსხვავებით, გამოიყენება ტერმინი „ტკბილი წყალი“. დედამიწის ჰიდროსფეროს მტკნარი წყლის მარაგი: ზღვის წყალი მტკნარი წყალი – ინფორმაცია (რუსული) ↑ Львович М. И. Мировые водные ресурсы и их будущее. — М.: Мысль, 1974.
ძვ. წ. 393

ვიკისაწყობში არის გვერდი თემაზე: ძვ. წ. 393 ათენელი გენერალი კონონი და აქემენიანთა იმპერიის სატრაპი ფარნაბაზუს II საბერძნეთში იჭრებია, სადაც ლაკონიის სანაპიროზე ლაშქრობენ, კუნძულ კითერას იპყრობენ და იქ გარნიზონსა და ათენელ მმართველს ტოვებენ. კორინთოში ბრძოლა მიმდინარეობს დემოკრატიულ და ოლიგარქიულ პარტიებს შორის. დემოკრატებს არგოსი უჭერს მხარს და ერთბლივად ქალაქიდან ოლიგარქებს განდევნიან. დემოკრატებს მხარს უჭერენ ათენელები და ბეოტილებიც, ამიტომ ოლიგარქები სპარტაში, სიკიონში აფარებენ თავს. მაკედონიის მეფე ალექსანდრე I-ის შვილთაშვილი ამინტას III ხდება. ნეფერიტ I-ის გარდაცვალების შემდეგ ტახტისთვის ორი ფრაქცია იბრძვის. ერთი მხარე ნეფერიტ I-ის ვაჟ მუთისს უჭერს მხარს, მეორე პსამუტს. ტახტს პსამუტი იკავებს, მაგრამ მხოლოდ მცირე ხნით. აჰორისი პსამუტს ტახტიდან აგდებს და თავს ეგვიპტის ოცდამეცხრე დინასტიის ნეფერიტ I-ის შვილიშვილად აცხადებს. დაიდგა არისტოფანეს ახალი კომედია Ἐκκλησιάζουσαι. ნეფერიტ I (ან ნეფაარუდ I) — ეგვიპტის ფარაონი.
თეოდორა

თეოდორა (ბერძ. Θεοδώρα „ღვთის საჩუქარი“) შეიძლება აღნიშნავდეს ერთ-ერთ შემდეგ პიროვნებათაგანს: თეოდორა — ბიზანტიის დედოფალი (დ. დაახ. 500 — გ. 548) მართალი დედოფალი თეოდორა — ბიზანტიის იმპერატორ თეოფილეს მეუღლე (830—842 წლებში) თეოდორა დიდი კომნენოსი — ტრაპიზონის იმპერიის მერვე იმპერატორი 1284—1285 წწ.